Edwin Maria Steindl

Edwin Maria Steindl (født 14. april 1913 i Budapest, død 1996 i Helsingborg) var en ungarskfødt norsk billedkunstner.Arbeidets Rett, mandag 7. november 1960

Steindl flyktet fra Ungarn til Jugoslavia i januar 1957. Han kom så til flyktningemottaket på Hedmarkstoppen.Østlendingen, onsdag 29. desember 1976Moss Dagblad, onsdag 9. mai 1973 Etter en vinter her reiste han bl. a til Sør-Amerika før han havnet på Vestnes i Møre og Romsdal. I 1962 kjøpte han et småbruk i Romedal. Steindl ble norsk statsborger i 1964 og omtrent på samme tid flyttet han til Hamar hvor han bodde frem til 1980. Fra 1980 til 1987 bodde Steindl i Drammen før han flyttet til Halden. I 1989 flyttet han videre til Helsingborg hvor han bodde frem til sin død i 1996.

En del av fortjenesten fra salget av malerier ble donert blant annet til Redningsselskapet og han ble tildelt selskapets gullmedalje.Østlendingen, onsdag 29. desember 1976

 Teknikk og motiver 
Steindl er mest kjent for sine landskapsmotiver, men han malte også maritime motiver, blomster, akt, historiske bygninger, hester, portretter og abstrakte motiver. Han arbeidet med akryl og olje, men særlig fra den første tiden i Norge finnes det også en del akvareller.

 Utstillinger, innkjøp m.m. 
Steindls faste gallerister var «Det lille galleri» i Dronningens gate i Oslo og Lehn i Nordregate i Trondheim. Hen hadde en lang rekke utstillinger landet rundt bl. a i Molde, Tromsø, Harstad, Gjøvik, Åndalsnes, Kristiansund, Moss, Fredrikstad, Tønsberg,  Porsgrunn.
Steindl er representert i mange private og offentlige samlinger. Han har flere offentlige utsmykninger i bl. a følgende kommuner: Stange, Hamar, Åmot, Ringsaker samt Høgskolen i Hedmark og Sparebanken Hedmark. Statsminister Odvar Nordli fikk også et maleri av Steindl i gave fra regjeringen på sin 50-årsdag.

 Referanser 

Kategori:Ungarske kunstnere
Kategori:Billedkunstnere
Kategori:Norske kunstnere
Kategori:Personer fra Budapest